CELEX: 31997D0094
Language: ro
Date: 1997-01-08 00:00:00
Title: Decizia Comisiei din 8 ianuarie 1997 privind unele măsuri necesare pentru punerea în aplicare a normelor de certificare a anumitor produse animaliere (Text cu relevanță pentru SEE)

03/Volumul 20
            
            
               RO
            
            
               Jurnalul Ofícial al Uniunii Europene
            
            
               206
            
         31997D0094
   
               L 029/56
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 8 ianuarie 1997
   privind unele măsuri necesare pentru punerea în aplicare a normelor de certificare a anumitor produse animaliere
   (Text cu relevanță pentru SEE)
   (97/94/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează comerțul și importurile în Comunitate de produse care nu intră sub incidența condițiilor menționate, stabilite de normele comunitare speciale prevăzute de Anexa A punctul (1) din Directiva 89/662/CEE și, în ceea ce privește agenții patogeni, în Directiva 90/425/CEE (1), modificată ultima dată de Decizia 96/405/CE (2) a Comisiei, în special articolul 10 alineatul (2) litera (c),
   având în vedere Directiva 92/46/CEE (3) a Consiliului din 16 iunie 1992 privind normele de sănătate aplicabile producției și comercializării laptelui crud, laptelui tratat termic și produselor pe bază de lapte, modificată ultima dată de Directiva 96/23/CE (4), în special articolul 36,
   având în vedere Directiva 71/118/CCE (5) a Consiliului din 15 februarie 1971 privind unele probleme de sănătate afectând producția și comercializarea cărnii proaspete de pasăre, modificată ultima dată de Directiva 96/23/CE, în special articolul 14B alineatul (1) litera (c),
   având în vedere Directiva 89/437/CEE (6) a Consiliului din 20 iunie 1989 privind unele probleme de igienă și sănătate afectând producția și comercializarea produselor derivate din ouă, modificată ultima dată de Directiva 96/23/CEE, în special articolul 11 alineatul (4),
   având în vedere Directiva 94/65/CE (7) a Consiliului din 14 decembrie 1994 privind normele de producție și de comercializare a cărnii tocate și a preparatelor din carne, în special articolul 13 punctul (I) B alineatul (1) litera (c),
   întrucât Deciziile 94/309/CE (8) a Comisiei, 94/446/CE (9) și 94/344/CE (10), modificate ultima dată de Decizia 96/106/CE (11), privind normele de sănătate animală și de certificare veterinară pentru importurile, din țări terțe, de anumite alimente pentru animale de companie și de anumite produse comestibile fără tanini pentru animale de companie, conținând materii cu risc scăzut, oasele și produsele din oase, coarnele și produsele din coarne, respectiv copitele și produsele din copite, cu excepția făinii obținute din aceste produse, care urmează să fie prelucrate în continuare și nu sunt destinate consumului uman sau animal și proteinele animale prelucrate, inclusiv produsele conținând aceste proteine destinate consumului animal; întrucât Decizia 96/106/CE a modificat și completat aceste decizii, prevăzând aplicarea lor de la 1 ianuarie 1997;
   întrucât la articolul 13 alineatul (1) prima liniuță din Directiva 92/46/CEE se prevede că animalele din exploatații sunt supuse unor controale veterinare regulate, pentru a se verifica conformitatea cu prevederile Anexei A, capitolul I;
   întrucât Decizia 95/343/CE (12) a Comisiei, modificată ultima dată de Decizia 96/106/CE de stabilire a condițiilor de sănătate a animalelor și a certificării veterinare a importurilor de lapte și de produse pe bază de lapte destinate consumului uman, se aplică de la 1 ianuarie 1997; întrucât respectiva decizie trebuie să fie modificată pentru a se conforma Directivei 92/46/CEE;
   întrucât Deciziile 96/712/CE (13), 97/38/CE (14), 97/41/CE (15) și 97/29/CE (16) ale Comisiei stabilesc modelele declarației de sănătate publică și ale mărcilor de sănătate necesare importului de carne proaspătă de pasăre provenind din țări terțe, cerințele specifice pentru sănătatea publică la importul de produse derivate din ouă destinate consumului uman, certificatul de sănătate publică pentru importul, din țările terțe, de produse derivate din carne obținute din carne de pasăre, carne de vânat de crescătorie, carne de vânat sălbatic și carne de iepure, respectiv condițiile de sănătate și certificatul pentru importul, din țări terțe, de carne tocată și de preparate din carne; întrucât data aplicării acestor decizii este 1 ianuarie 1997;
   întrucât Decizia 96/449/CE (17) a Comisiei prevede noi reglementări privind aprobarea sistemelor alternative de tratare termică a deșeurilor animaliere având drept scop inactivarea agenților encefalopatiei spongiforme în interiorul Comunității; întrucât aceste prevederi intră în vigoare de la 1 aprilie 1997; întrucât introducerea acestor reglementări presupune modificarea sistemului de import din țări terțe începând cu această dată; întrucât, pentru a se evita orice întrerupere inutilă, se cuvine, prin urmare, să se acționeze până la acea dată conform actualului sistem;
   întrucât certificatele enumerate în anexele acestor decizii intră în vigoare la 1 ianuarie 1997; întrucât, din cauza unor dificultăți administrative, se pare că unele fluxuri comerciale nu reușesc să se adapteze la timp la sistemul armonizat; întrucât, totuși, nu trebuie să se mai amâne punerea în aplicare a certificatelor; întrucât, prin urmare, pentru a se permite o perioadă de adaptare, se recomandă funcționarea simultană a celor două sisteme pentru o scurtă perioadă de tranziție;
   întrucât măsurile prevăzute de prezenta decizie sunt în conformitate cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   Statele membre pot autoriza pe o perioadă limitată importurile către Comunitate de produse figurând în certificatele prevăzute de deciziile enumerate în anexă, pe baza unor certificate stabilite prin reglementări naționale în vigoare la data de 31 decembrie 1996.
   Articolul 2
   Perioada menționată la articolul 1 expiră la data de 1 aprilie 1997 în cazul produselor cuprinse în certificatele prevăzute de deciziile enumerate în anexă.
   Articolul 3
   Prezenta decizie se adresează statelor membre.
   
      Adoptată la Bruxelles, 8 ianuarie 1997.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 62, 15.3.1993, p. 49.
   
      (2)  JO L 165, 4.7.1996, p. 40.
   
      (3)  JO L 268, 14.9.1992, p. 1.
   
      (4)  JO L 125, 23.5.1996, p. 10.
   
      (5)  JO L 55, 8.3.1971, p. 23.
   
      (6)  JO L 212, 2.7.1989, p. 87.
   
      (7)  JO L 368, 31.12.1994, p. 10.
   
      (8)  JO L 137, 1.6.1994, p. 62.
   
      (9)  JO L 183, 19.7.1994, p. 46.
   
      (10)  JO L 154, 21.6.1994, p. 45.
   
      (11)  JO L 24, 31.1.1996, p. 34.
   
      (12)  JO L 200, 24.8.1995, p. 52.
   
      (13)  JO L 326, 17.12.1996, p. 67.
   
      (14)  JO L 14, 17.1.1997, p. 61.
   
      (15)  JO L 17, 21.1.1997, p. 34.
   
      (16)  JO L 12, 15.1.1997, p. 33.
   
      (17)  JO L 184, 24.7.1996, p. 43.
   ANEXĂ
   Decizia 95/343/CE a Comisiei din 27 iulie 1995 privind specimenele certificatului de sănătate pentru importurile, din țări terțe, de lapte tratat termic, de produse pe bază de lapte și de lapte crud destinat consumului uman care urmează să fie primite într-un centru de colectare, un centru de standardizare, o exploatație de tratare și de prelucrare.
   Decizia 96/712/CE a Comisiei din 28 noiembrie 1996 privind modelele declarației publice de sănătate și a mărcilor de sănătate pentru importul de carne proaspătă de pasăre din țări terțe.
   Decizia 97/38/CE a Comisiei din 18 decembrie 1996 de stabilire a normelor specifice de sănătate publică pentru importul de produse derivate din ouă destinate consumului uman.
   Decizia 97/41/CE a Comisiei din 18 decembrie 1996 de stabilire a condițiilor de sănătate și a certificatului de sănătate publică pentru importul, din țări terțe, de produse derivate din carne obținute din carne de pasăre, carne de vânat de crescătorie, carne de vânat sălbatic și carne de iepure.
   Decizia 97/29/CE a Comisiei din 17 decembrie 1996 de stabilire a condițiilor de sănătate și a certificatului de sănătate publică pentru importul, din țări terțe, de carne tocată și preparate din carne.
   Decizia 94/309/CE a Comisiei din 27 aprilie 1994 de stabilire a normelor de sănătate animală și a certificării veterinare pentru importul, din țări terțe, de anumite alimente pentru animalele de companie și a anumitor produse comestibile fără tanini pentru animale de companie, conținând substanțe de proveniență animalieră cu risc scăzut.
   Decizia 94/344/CE a Comisiei din 27 aprilie 1994 de stabilire a normelor de sănătate animală și a certificării veterinare pentru importul, din țări terțe, de proteine animale prelucrate, inclusiv produse care conțin aceste proteine destinate consumului animalier.
   Decizia 94/446/CE a Comisiei din 14 iunie 1994 de stabilire a normelor pentru importul, din țări terțe, de oase și produse din oase, coarne și produse din coarne și de copite și produse din copite, cu excepția făinii obținute din acestea, cu scopul unor prelucrări suplimentare, dar nu pentru consumul uman sau animal.